వై. సాయి ప్రసాద్ రెడ్డి

ఎల్లారెడ్డి గారి సాయి ప్రసాద్‌రెడ్డి  ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆదోని నియోజకవర్గం 2004, 2014, 2019 ఎన్నికల్లో మూడుసార్లు ఎమ్మెల్యేగా గెలిచాడు.

జననం, విద్యాభాస్యం
వై. సాయి ప్రసాద్‌ రెడ్డి 1963 మార్చి 23న ఆంధ్రప్రదేశ్ రాష్ట్రం, కర్నూలు జిల్లా, మంత్రాలయం మండలం, రాంపురం గ్రామంలో ఎల్లారెడ్డి గారి భీమిరెడ్డి (మాజీ ఎమ్మెల్యే ఉరవకొండ), లలితమ్మ (మంత్రాలయం మండలం రాంపురం గ్రామ సర్పంచ్‌) దంపతులకు జన్మించాడు. ఆయన  ఇంటర్‌మీడియట్‌ వరకు చదివాడు.

రాజకీయ జీవితం
వై. సాయి ప్రసాద్‌ రెడ్డి 1989లో తెలుగుదేశం పార్టీ ద్వారా రాజకీయాల్లోకి వచ్చి కౌతాళం మండల టీడీపీ అధ్యక్షుడిగా పని చేశాడు. ఆయన 2002లో టీడీపీ నుండి కాంగ్రెస్ పార్టీ లో చేరాడు. వై. సాయి ప్రసాద్‌ రెడ్డి 2004లో జరిగిన అసెంబ్లీ ఎన్నికల్లో ఆదోని నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి జి .కృష్ణమ్మా పై 24741 ఓట్ల మోజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

వై. సాయి ప్రసాద్‌ రెడ్డి 2009లో ఓటమి పాలయ్యాడు. ఆయన 2012లో వైఎస్సార్ కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లో వైఎస్‌ఆర్‌సీపీ అభ్యర్థిగా పోటీ చేసీ  తన సమీప ప్రత్యర్థి టీడీపీ అభ్యర్థి కె. మీనాక్షి నాయుడు పై 16831 ఓట్ల మోజార్టీతో ఎమ్మెల్యేగా గెలిచాడు. వై. సాయి ప్రసాద్‌ రెడ్డి 2019లో జరిగిన అసెంబ్లీ ఎన్నికల్లో వైఎస్‌ఆర్‌సీపీ అభ్యర్థిగా పోటీ చేసీ తన సమీప ప్రత్యర్థి టీడీపీ అభ్యర్థి కె. మీనాక్షి నాయుడు పై 12,319
ఓట్ల మోజార్టీతో మూడోసారి ఎమ్మెల్యేగా గెలిచాడు.

మూలాలు

కర్నూలు జిల్లా రాజకీయ నాయకులు
కర్నూలు జిల్లా నుండి ఎన్నికైన శాసన సభ్యులు
ఆంధ్రప్రదేశ్ శాసన సభ్యులు (2014)
ఆంధ్రప్రదేశ్ శాసన సభ్యులు (2019)